Document ID: 32003R0545

Uredba Komisije (ES) št. 545/2003
z dne 27. marca 2003
o spremembi Uredbe (EGS) št. 94/92 o podrobnih pravilih za izvajanje ureditve uvozov iz tretjih držav v skladu z Uredbo Sveta (EGS) št. 2092/91
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2092/91 z dne 24. junija 1991 o ekološki pridelavi kmetijskih proizvodov in označevanju tovrstno pridelanih kmetijskih proizvodih in živil [1], kakor je bila nazadnje spremenjena z Uredbo (ES) št. 223/2003 [2], in zlasti člena 11(1) Uredbe,
ob upoštevanju naslednjega:
(1) Seznam tretjih držav, iz katerih morajo izvirati nekateri kmetijski proizvodi, pridobljeni po postopku ekološke pridelave, da se lahko tržijo v Skupnosti, predviden v členu 11(1) Uredbe (EGS) št. 2092/91, je naveden v Prilogi k Uredbi Komisije (EGS) št. 94/92 [3], kakor je bila nazadnje spremenjena z Uredbo (ES) št. 2382/2002 [4]. Navedeni seznam je bil pripravljen v skladu s členom 11(2) Uredbe (EGS) št. 2092/91.
(2) Kostarika je Komisiji predložila prošnjo za vključitev na seznam iz člena 11(1) Uredbe (EGS) št. 2092/91. Njeni organi oblasti so predložili informacije, zahtevane po členu 2(2) Uredbe (EGS) št. 94/92.
(3) Preučitev teh informacij in razprava z organi oblasti Kostarike, ki je sledila, sta pripeljali do ugotovitve, da so v tej državi pravila, ki veljajo za pridelavo in kontrolo kmetijskih proizvodov, enakovredna tistim iz Uredbe (EGS) št. 2092/91.
(4) Trenutno uvozi iz Kostarike v Skupnost potekajo v skladu s členom 11(6) Uredbe (EGS) št. 2092/91.
(5) Komisija je na kraju samem opravila pregled proizvodnih pravil in kontrolnih ukrepov, ki se v Kostariki dejansko uporabljajo, predviden v členu 11(5) Uredbe (EGS) št. 2092/91.
(6) Poleg tega so avstralski organi oblasti obvestili Komisijo, da je en kontrolni organ prenehal delovati. Zato je treba ime tega organa črtati iz Priloge k Uredbi (EGS) št. 94/92.
(7) Uredbo (EGS) št. 94/92 je torej treba ustrezno spremeniti.
(8) Ukrepi, predvideni v tej uredbi, so v skladu z mnenjem odbora iz člena 14 Uredbe (EGS) št. 2092/91 -
SPREJELA NASLEDNJO UREDBO:
Člen 1
Priloga k Uredbi (EGS) št. 94/92 se spremeni, kakor je navedeno v Prilogi k tej uredbi.
Člen 2
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. marca 2003

Labels: 3
18
6